वीडियो जारी किया; इसमें एक युवक भीड़ में जाते दिख रहा
कटिहार के बारसोई में हुई गोलीकांड में अब नया मोड़ आ गया है। कटिहार के डीएम रवि प्रकाश और एसपी जितेंद्र कुमार ने दावा किया है कि पूरे वारदात को प्लांड तरीके से अंजाम दिया गया है। दो लोगों की मौत पुलिस की गोली से
कटिहार के बारसोई में हुए गोलीकांड में अफसरों ने दावा किया है कि दो लोगों की मौत एक क्रिमिनल की गोली से हुई थी, न कि पुलिस की गोली से। डीएम रवि प्रकाश और एसपी जितेंद्र कुमार ने शुक्रवार को इसका एक सीसीटीवी फुटेज भी जारी किया। इसमें एक शख्स उस जगह पर जाता हुआ दिखाई दे रहा है, जहां सोनू और नियाज को गोली लगी थी।
दैनिक भास्कर की टीम घटनास्थल पर पहुंची, जहां गोली चली थी। यहां भास्कर से बातचीत करते हुए डीएम और एसपी ने कहा कि एक क्रिमिनल ने भीड़ में घुसकर सोनू और नियाज को गोली मारी है। इस वारदात को प्लांड तरीके से अंजाम दिया गया।
पुलिस का दावा है कि उस लड़के के वहां पहुंचते ही भगदड़ मच जाती है, जबकि पुलिस वहां से लगभग 200-300 मीटर दूर है। हालांकि अभी तक आरोपी की पहचान नहीं हो पाई है।
सरकार ने भी उपद्रव का वीडियो जारी किया है...
अब जानिए पुलिस के फुटेज में क्या दिख रहा है
पुलिस की ओर से जारी सीसीटीवी फुटेज में एक शख्स बिजली कार्यालय से अनुमंडल कार्यालय की तरफ आता हुआ दिखाई देता है। वो उस भीड़ में घुसता है, जहां सोनू और नियाज खड़े थे। शख्स वहां पहुंचता है, इसके बाद वहां भगदड़ मच जाती है। इस भगदड़ के साथ वो लड़का भी बाहर की तरफ भागता हुआ दिखाई दे रहा है।
खुर्शीद की मौत कैसे हुई अभी तक स्पष्ट नहीं
सबसे पहले खुर्शीद की मौत हुई। उसका शव बिजली ऑफिस के गेट के ठीक बाहर मिला था। एसपी जितेंद्र कुमार ने बताया कि अभी तक यह स्पष्ट नहीं हो पाया है कि खुर्शीद की मौत किस गोली से हुई।
पुलिस ने 26 जुलाई को गोली चलाने की बात स्वीकार की थी...
आंदोलन की अगुआई कर रहे मुखिया का दावा- असामाजिक तत्व भीड़ में आए थे
आंदोलन की अगुआई कर रहे, द बारसोई एसोसिएशन के नेता मो. मुज्जाम हुसैन ने दैनिक भास्कर से खास बातचीत की। बताया कि वे शांतिपूर्ण तरीके से प्रदर्शन कर रहे थे। एसडीएम को ज्ञापन सौंपने के लिए वे बुला रहे थे, लेकिन एसडीएम वहां आने से बच रहे थे।
इसके बाद कुछ असामाजिक तत्व अचानक कार्यालय की तरफ चले गए। गोली की आवाज आने लगी। इसके बाद खबर मिली कि तीन लोगों को गोली लग गई है। हमने आंदोलन समाप्त कर दिया। आंदोलन शांतिपूर्ण तरीके से चल रहा था। इसे असामाजिक तत्वों ने बिगाड़ने की कोशिश की है।
पोल में हिस्सा लेकर अपनी राय दीजिए...
41 लोगों पर नामजद और करीब 1200 अज्ञात पर FIR
कटिहार में बिजली कटौती के खिलाफ प्रदर्शन में हुई तोड़फोड़ का सरकार ने वीडियो जारी किया है। वीडियो में भीड़ बिजली ऑफिस में घुसकर तोड़फोड़ करती नजर आ रही है। बताया जा रहा है कि इस उपद्रव को लेकर 41 लोगों पर नामजद और करीब 1200 अज्ञात लोगों के खिलाफ एफआईआर भी दर्ज की गई है, लेकिन इसकी आधिकारिक पुष्टि नहीं हुई है।
प्रदर्शन के दौरान पुलिस ने गोलियां चलाई थीं। इस टकराव में 2 लोगों की मौत हो गई थी। एक का इलाज चल रहा है। इसे लेकर बिहार में सियासत भी तेज हो गई है। जदयू एमएलसी खालिद अनवर ने कहा है कि कटिहार हिंसा में BJP और LJP का हाथ है।
बीजेपी के बड़े नेता के इशारे पर सब कुछ हुआ है। इधर, विजय सिन्हा ने इस पर पलटवार करते हुए कहा है कि ऐसा है तो जांच क्यों नहीं करवा लेते। बिहार में हिंदू खतरे में है।
घटना से जुड़ी यह खबर भी पढ़िए...
बिहार में प्रदर्शनकारियों पर फायरिंग, 2 की मौत, एक गंभीर: कटिहार में बिजली कटौती के विरोध में लोगों ने किया पथराव
बिहार के कटिहार जिले में बिजली विभाग के खिलाफ उग्र प्रदर्शन कर रहे ग्रामीणों पर पुलिस ने फायरिंग की। दो ग्रामीण की मौत हो गई, जबकि एक गंभीर रूप से घायल है। प्रदर्शनकारियों के पथराव में 12 से अधिक पुलिसकर्मी और बिजली कर्मचारी भी घायल हुए हैं। पूरी खबर पढ़ने के लिए क्लिक करें।